《朝鲜王京送沈主事内渡》
清代·周家禄

朝鲜旧号高句丽，汉唐文物今为夷。平壤春山空寂寂，汉城秋为何离离。

离离秋为埋宫阙，住尚凄凉况堪别。闽江尽处是家乡，举眼千山万山雪。

昔年文肃初开府，绀幰绿軿秋按部。部民喜迓杜征南，天子遥咨仲山甫。

大星夜坠三江水，身后萧条竟如此。松柏南台何处坟，葛帔西华谁氏子？

扬子江头初识君，天寒落叶正纷纷。同舟万里沧溟水，骑马三韩日暮云。

西风冻滑水原道，失笑相扶玉山倒。围炉屡话十年游，翻箧仍钞百篇稿。

感君意气剧纵衡，心知不言仍有情。谈深岂恨赏音寡，论创惟忧座客惊。

与君身世还相似，道义订交从此始。他乡念旧幸有人，仕不为贫好知止。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。